OpenLLM-France/wikimedia huggingface dataset:
# Fernando Morán Escudero

Fernando Morán Escudero (Madrid, Comunitat de Madrid, Espanya, 27 d'abril de 1976), és un antic futbolista madrileny. Jugava de migcampista.

## Trajectòria

Fernando Morán va jugar en la temporada 1994/95 en el Reial Madrid C, segon filial madridista que militava en aquells dies en Segona Divisió B, va jugar 20 partits i va fer 2 gols. La temporada següent va jugar en el Reial Madrid B en Segona Divisió, l'equip va quedar en un meritori quart lloc i Morán va jugar 31 partits i va materialitzar 3 gols.
En la 1996/97 el madrileny va començar la temporada en el filial blanc fins que en el mercat d'hivern va fitxar pel Racing de Santander. Va debutar en Primera Divisió el 26 de gener de 1997 en el Ramón Sánchez Pizjuán en el partit Sevilla FC-Racing Club (0-0).
Va començar la temporada 1997/98 en el Racing, fins que va marxar cedit en la segona volta de la lliga al CD Numancia que va mantenir la categoria en Segona amb prou dificultats. La 1998/99 la va jugar en el CD Ourense. En l'equip gallec va disputar 36 partits i va assolir 2 gols, però l'equip va quedar cuer i va descendir a Segona B.
Després del seu pas per terres orensanes, Morán va tornar al Racing on va estar fins a l'any 2005. En l'equip càntabre va jugar en Primera Divisió tret en la temporada 2001/02 i es va convertir en el capità de l'equip. La temporada 2005/06 va jugar en el Cadis CF en Primera, i la posterior en Segona després del descens.
L'estiu de 2007 després d'estar un temps a prova en l'Albacete Balompié, el club va decidir fitxar-lo, allí va jugar 38 partits i va fer 3 gols. Després de quedar lliure, va fitxar per l'Hèrcules CF per 2 temporades. Posteriorment jugà a les files del Gimnàstic de Tarragona.

## Personal

* Morán col·labora amb diverses ONG i apadrina a menors amb problemes.
* És el bateria d'un grup de música denominat Hacia Donde.

## Clubs

| Club | Any |
| Reial Madrid C | 1994-1995 |
| Reial Madrid B | 1995-1996 |
| Real Racing Club | 1997-1998 |
| CD Numancia | 1998 |
| CD Ourense | 1998-1999 |
| Real Racing Club | 1999-2005 |
| Cadis CF | 2005-2007 |
| Albacete Balompié | 2007-2008 |
| Hèrcules CF | 2008-2010 |
| Gimnàstic de Tarragona | 2010-2012 |
| AD Alcorcón | 2012-2013 |
# Cinelli-Down Under

L'equip Cinelli-Down Under (codi UCI: CDU), conegut anteriorment com a DFL-Cyclingnews o Cyclingnews-Jako, va ser un equip ciclista australià, d'origen britànic que va competir de 2006 a 2009. Es va crear el 2006 a conseqüència de la fusió dels equips Team Cyclingnews.com i Driving Force Logistics. Va tenir categoria continental, menys el 2007 que va pujar a continental professional.
No s'ha de confondre amb l'equip Cinelli-OPD.

## Principals victòries

* Druivenkoers Overijse: Russell Downing (2006)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2006 | 23è | Russell Downing (226è) |
| 2007 | 34è | Matti Helminen (254è) |
UCI Àsia Tour
| Temporada | Classificació per equips | Millor ciclista en la classificació individual |
| 2006 | 22è | Bernard Sulzberger (128è) |
| 2007 | 11è | Daniel Lloyd (12è) |
| 2009 | 38è | Michael Fitzgerald (104è) |
UCI Europa Tour
| Temporada | Classificació per equips | Millor ciclista en la classificació individual |
| 2006 | 85è | Russell Downing (142è) |
| 2007 | 77è | Matti Helminen (249è) |
| 2008 | 105è | Sjef De Wilde (455è) |
| 2009 | 103è | Nicholas Walker (390è) |
UCI Oceania Tour
| Temporada | Classificació per equips | Millor ciclista en la classificació individual |
| 2006 | 7è | Jeremy Vennell (11è) |
| 2007 | 10è | Jeremy Vennell (13è) |
| 2009 | 3r | Tommy Nankervis (3r) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Federico Álvarez

Federico «Fede» Álvarez (Montevideo, 9 de febrer de 1978) és un director de cinema i guionista uruguaià. És conegut principalment per haver dirigit el reboot d' Evil Dead i el thriller Don't Breathe.

## Carrera

Álvarez va rebre dos premis al festival Buenos Aires Rojo Sangre amb el seu curtmetratge El cojonudo (2006). Però la seva consagració li va arribar amb el curtmetratge de ciència-ficció ¡Ataque de pánico!, que el 2009 va rebre milions de visites a YouTube. Poc després va ser contractat per a refer aquesta filmació a Ghost House Pictures.
En 2013 se li va encomanar la direcció de la pel·lícula Evil Dead i d'una nova versió del joc Dante's Inferno.
El 2016 es va estrenar Don't Breathe, escrita i dirigida per Álvarez. Amb aquesta pel·lícula va guanyar en 2017 el Premi Saturn a la millor pel·lícula de terror.
És fill del periodista, escriptor i professor uruguaià Luciano Álvarez.

## Filmografia
### Curtmetratges

* Los pocillos (2001)
* El último Alevare (2003)
* El cojonudo (2005)
* ¡Ataque de pánico! (2009)

### Televisió

* From Dusk till Dawn: The Series (2014) Temporada 1, Episodi 8 "La Conquista"

### Llargmetratges

| Pel·lícula | Any | Basada | Director | Guionista | Productor | Altres |
| Evil Dead | 2013 | remake | Sí | Sí | No | També va escriure la cançó «Baby, little baby» |
| Don't Breathe | 2016 | original | Sí | Sí | Sí | Interpreta un solo de viola a la banda sonora |
| The Girl in the Spider's Web | 2018 | Llibre | Sí | Sí | No | |
| Don't Breathe 2 | 2019 | original | No | Sí | Sí | |
| Chaos Walking | 2021 | original | Sí | No | No | Només reshoots (preses extra) |
| Texas Chainsaw Massacre | 2021 | reboot | No | Sí | Sí | |
| Calls | 2021 | original | Sí | Sí | Sí | |
| Alien: Romulus | 2024 | Reboot | Sí | Sí | Sí | Pel·lícula de la franquícia Alien, escrita per Ridley Scott, i Fede Álvarez |

## Referències

* 1 2 «Fede Álvarez: en la jungla hollywoodense», 07-03-2017. [Consulta: 9 setembre 2018].
* ↑ Billington, Alex. «Panic Attack Director Federico Álvarez Lands a Film at Ghost House». FirstShowing.net, 29-11-2009.
* ↑ «Una invitación a la casa del horror». El Observador, 27-09-2013. Arxivat de l'original el 2 d'octubre de 2013. [Consulta: 27 setembre 2013].
* ↑ «‘Evil Dead’s Fede Álvarez Going To Hell-m Universal’s ‘Dante’s Inferno’». Deadline.com, 17-09-2013.
# Cool Joke

Cool Joke és un grup de rock japonès format en 2004. La formació actual de la banda consistix en el vocalista Hiroya Ishikawa, el guitarrista Suguru Asabatake i el bateria Hiroyuki Saitō. A més d'Ishikawa, Asabatake i Saitō, la banda original també incloïa al baixista Keita Hayashi. Malgrat tot, Hayashi deixà la banda en el 2006. Actuen sota el segell discogràfic de Sony Music Japan. Durant la seua època com a banda indie, la seua activitat se centrava en l'àrea de la prefectura de Fukui. Ara actuen més bé a nivell nacional, i una de les seues cançons, UNDO, fou usada al popular anime de Fullmetal Alchemist.

## Discografia a Sony Music Japan
### Senzills

* 「UNDO」, 12 de maig del 2004
* 「愛のチカラ」, 18 d'agost del 2004
* 「OK,フルスロットル」, 19 de gener del 2005
* 「世界は君の手の中に、光は詩の中に」, 21 de setembre de 2005

### Àlbum

* (2005.10.26) 「COOL JOKE」

## Enllaços externs

* Pàgina web oficial de Cool Joke Arxivat 2010-11-24 a Wayback Machine. (japonès)
* Pàgina web oficial a Sony Music Japan (japonès)
# Resolució 2117 del Consell de Seguretat de les Nacions Unides

La Resolució 2117 del Consell de Seguretat de les Nacions Unides fou adoptada el 26 de setembre de 2013. El Consell va instar els estats que no havien signat el Tractat sobre el Comerç d'Armes lleugeres i municions (juliol de 2013) a ratificar-lo sense demora. Alhora va confirmar la seva pròpia responsabilitat en el compliment dels embargament d'armes lleugeres i que en calia reforçar la supervisió.
La resolució fou aprovada catorze vots contra cap en contra i l'abstenció de Rússia, qui va justificar la seva actitud perquè no es va tractar el lliurament d'armes als països no reconeguts.

## Antecedents

El tràfic d'armes il·legal d'armes i el mal ús d'aquestes armes constituïa un problema que desestabilitzava els països i amenaçava la pau i la seguretat internacionals. També servia de combustible en conflictes armats en curs. Sovint, el Consell de Seguretat havia d'imposar sancions i embargaments i va encarregar a les forces de manteniment de la pau per fer alguna cosa al respecte. Austràlia va ser qui va plantejar el problema i va demanar l'acció.
El secretari general de l'ONU, Ban Ki-moon, va declarar que les armes il·legals a les zones de conflicte no només provocaven problemes de seguretat, sinó que també causaven una sèrie de violacions dels drets humans, inclosa la violència sexual, tortura, assassinats i nens soldat. Va dir: "el món està sobrearmat i la pau està mal finançada".

## Contingut

El tràfic il·legal i l'ús indegut d'armes lleugeres continuaven causant moltes morts arreu del món. Es va recordar als països la seva obligació de complir amb els embargaments d'armes de l'ONU. També calia prendre mesures per prevenir violacions dels embargaments. Als països on els embargaments era vigent, el govern havia d'assegurar i controlar millor les existències d'armes. Els mantenidors de la pau podrien ajudar a aquests països mitjançant la recollida d'armes, la desmobilització i la reintegració dels combatents.

## Referències

* ↑ Nacions Unides. «SC adopts first-ever resolution dedicated to question of small arms, light weapons», 26-09-2013.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Musaranya de Hutterer

La musaranya de Hutterer (Crocidura tansaniana) és una espècie de mamífer eulipotifle de la família de les musaranyes (Soricidae) endèmica de Tanzània.

## Referències

* ↑ The Taxonomicon (anglès)
* ↑ Dando, T.; Kennerley, R. (2019). "Crocidura tansaniana." 2019 Llista Vermella de la UICN. Unió Internacional per a la Conservació de la Natura, edició 2019. [Consulta: 4 abril 2023]

## Enllaços externs

* BioLib (anglès)
# Sant Antoni (Altafulla)

Sant Antoni és una muntanya de 91 metres que es troba al municipi d'Altafulla, a la comarca catalana del Tarragonès.
Al cim podem trobar-hi un vèrtex geodèsic (referència 270137001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Fernando Muñoz García

* Aquest article tracta sobre el futbolista andalús. Si cerqueu el futbolista valencià, vegeu «Fernando Muñoz García (futbolista valencià)».
Fernando Muñoz García, més conegut com a Nando, (Sevilla, 30 d'octubre de 1967) va ser un futbolista andalús, ja retirat, que ocupava la posició de defensa.

## Carrera esportiva

Va iniciar-se en el club de la seva ciutat natal, el Sevilla FC.
Debuta la temporada 85/86 a primera divisió amb el club sevillà, en partit contra l'Athletic Club. A poc a poc troba el seu lloc en el Sevilla, sent la 89/90 la temporada de la seua consolidació, quan només es va perdre un partit de lliga. Aquesta bona actuació fa que s'hi incorpore al Barça del Dream Team.
A Catalunya va ser un fix de la defensa en les dues primeres lligues de l'equip de Cruyff, i va formar part de l'onze inicial que va guanyar la primera Copa d'Europa per als barcelonistes, el 1992 a Wembley. Durant el seu període a l'equip culer va disputar vuit partits com a internacional amb la selecció espanyola de futbol.
El Sevilla el recuperà a l'estiu de 1992 (estava cedit al Barcelona), però acaba recalant en el Reial Madrid, que va pagar per ell una polèmica clàusula de rescissió de 500 milions de pessetes que va acabar anant als tribunals. Al club blanc la seua aportació va anar de més a menys: mentre la temporada 92/93 era titular, entre la 94/95 i la 95/96 només hi apareixeria en tres ocasions. Amb el Reial Madrid va guanyar una Copa del Rei.
A l'hivern de 1996 retornà a Barcelona, però aquesta vegada al RCD Espanyol, on recuperaria la seua plaça al centre de la defensa. Amb els blanc-i-blaus va disputar més d'un centenar de partits i va guanyar una altra Copa del Rei, la de l'any 2000. Amb l'Espanyol, a més a més, va marcar els seus dos únics gols a la màxima divisió, després de 13 campanyes en actiu.
Després de la 2000/01, Nando, marcat per les lesions, va penjar les botes, i passà a dedicar-se a negocis immobiliaris a Sevilla.

## Referències

* 1 2 3 4 5 6 7 8 «Qué fue de... Nando Muñoz, a la sombra de los títulos» (en castellà). Cadena Ser. Arxivat de l'original el 2009-03-13. [Consulta: 10 març 2009].
* 1 2 La Vanguardia, 23 de maig de 2011, p.68
# Centre Mèdic Rabin

El Centre Mèdic Rabin (en hebreu: המרכז הרפואי רבין) és un important hospital i centre mèdic situat en Petah Tikva, Israel. És propietat i està gestionat pels Serveis de Salut Clalit, la major organització sanitària d'Israel.
En el mes de gener de 1996, l'Hospital Beilinson i l'Hospital Hasharon es van fusionar i es van reanomenar Centre Mèdic Rabin. El centre té una capacitat de 1.000 llits.
L'Hospital Beilinson va ser fundat en 1936 per servir als assentaments agrícoles propers. Tots els treballadors jueus del Mandat Britànic de Palestina van donar el valor de dos dies de salari per a la seva construcció. L'hospital va obrir amb 70 llits. Va ser anomenat així pel Dr. Moshe Beilinson, un dels seus fundadors.
L'Hospital d'HaSharon va ser fundat en l'any 1942 per un equip de cirurgians de l'Hospital Beilinson com una unitat quirúrgica satèl·lit. Originalment es va establir en un edifici d'una planta, i va ser anomenada Beilinson II. Al principi tenia 28 llits.

## Referències

* ↑ http://www.nrg.co.il/online/16/ART1/578/331.html
* ↑ http://www.haaretz.com/news/features/a-hospital-s-journey-from-architectural-paean-to-beacon-of-bad-taste.premium-1.434842
# FC Vaduz

El FC Vaduz és un club de futbol de Liechtenstein que juga a la ciutat de Vaduz. Juga a la lliga suïssa de futbol.

## Història

El Fußball Club Vaduz va ser fundat el 4 de febrer de 1932 a Vaduz. L'any 1933, el Vaduz començà a jugar a Suïssa. Guanyà la seva primera Copa de Liechtenstein el 1949. Va disputar al primera divisió suïssa durant el període que anà de 1960 a 1973.

## Palmarès

* Copa de Liechtenstein de futbol: 50
** 1949, 1952, 1953, 1954, 1956, 1957, 1958, 1959, 1960, 1961, 1962, 1966, 1967, 1968, 1969, 1970, 1971, 1974, 1980, 1985, 1986, 1988, 1990, 1992, 1995, 1996, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2013, 2014, 2015, 2016, 2017, 2018, 2019, 2022, 2023, 2024

## Enllaços externs

* Web oficial (alemany)
# Resolució 2119 del Consell de Seguretat de les Nacions Unides

La Resolució 2119 del Consell de Seguretat de les Nacions Unides fou adoptada per unanimitat el 10 d'octubre de 2013. El Consell va ampliar el mandat de la Missió d'Estabilització de les Nacions Unides a Haití durant un any més fins al 15 d'octubre de 2014.
També hi va haver crítiques a aquesta força de pau. Per exemple, el Regne Unit va considerar que era inútil que hi haguessin cinc mil cascos blaus en un país on no hi havia conflicte i creia que les seves tasques podien ser millor assumides per altres organitzacions de l'ONU. El país, per tant, va recolzar una retirada encara més ràpida del que es preveia.
El Consell de Seguretat també va fer seva la recomanació del Secretari General de les Nacions Unides de retallar el component militar un 20 %, fins a 5.021 efectius. El component de la policia es va mantenir fort amb 2.601 efectius.
El Consell va assenyalar que el desenvolupament del sistema judicial i del sistema penitenciari d'Haití, i el paper de la policia nacional en aquest continuava sent una prioritat. El país també havia d'afrontar un gran desafiament humanitari. El govern també es s'esforçava per controlar l'epidèmia de còlera. I que els principals problemes del país era la violència sexual contra dones i nens, el narcotràfic, el tràfic d'armes i éssers humans i la delinqüència organitzada en general.

## Referències

* ↑ Nacions Unides. «SC extends mandate of MINUSTAH until 15 oct 2014», 10-10-2013.
* ↑ Foreign & Commonwealth Office. «UK supports drawdown of MINUSTAH provided for in Resolution 2119».

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Burke (cràter)

Burke és un cràter d'impacte en el planeta Mercuri de 28,5 km de diàmetre. Porta el nom de l'actriu estatunidenca Billie Burke (1884-1970) i el seu nom va ser aprovat per la Unió Astronòmica Internacional el 2015.

## Referències

* ↑ «Burke». Gazetteer of Planetary Nomenclature. Servei Geològic dels Estats Units, 04-11-2015. [Consulta: 31 maig 2017].

## Vegeu també

* Llista de cràters de Mercuri
# Nitrur d'escandi

El nitrur d'escandi (ScN) és un semiconductor de banda intercalada indirecta binari III-V. Està compost pel catió escandi i l'anió nitrur. Forma cristalls que es poden cultivar sobre paper de tungstè mitjançant sublimació i recondensació. Té una estructura de cristall de sal de roca amb una constant de gelosia de 0,451 nanòmetres, un interval de banda indirecte de 0,9 eV i un interval de banda directa de 2 a 2,4 eV. Aquests cristalls es poden sintetitzar mitjançant la dissolució de gas nitrogenat amb foses d'indi-escandi, polverització de magnetrons, MBE, HVPE i altres mètodes de deposició. El nitrur d'escandi també és una porta eficaç per als semiconductors sobre un substrat de diòxid de silici (SiO₂) o diòxid d'hafni (HfO₂).

## Referències

* 1 2 Gu, Zheng; Edgar, J H; Pomeroy, J; Kuball, M; Coffey, D W Journal of Materials Science: Materials in Electronics, 15, 8, 01-08-2004, pàg. 555–559. DOI: 10.1023/B:JMSE.0000032591.54107.2c.
* 1 2 Biswas, Bidesh; Saha, Bivas Physical Review Materials, 3, 2, 14-02-2019. DOI: 10.1103/physrevmaterials.3.020301. ISSN: 2475-9953.
* ↑ Zhang, Guodong; Kawamura, Fumio; Oshima, Yuichi; Villora, Encarnacion; Shimamura, Kiyoshi International Journal of Applied Ceramic Technology, 13, 6, 04-08-2016, pàg. 1134–1138. DOI: 10.1111/ijac.12576.
* ↑ Yang, Hyundoek; Heo, Sungho; Lee, Dongkyu; Choi, Sangmoo; Hwang, Hyunsang Japanese Journal of Applied Physics, 45, 2, 13-01-2006, pàg. L83–L85. DOI: 10.1143/JJAP.45.L83.
# Castell de Hikone

El castell Hikone (彦 根 城 Hikone-jō) és un castell japonès situat a la prefectura de Shiga, Japó, a més de ser lloc històric més famós de la ciutat.

## Història

Aquest castell troba el seu origen al període Edo i va ser construït entre el 1603 i el 1622 per Ie Naokatsu, fill del dàimio Ii Naomasa. Part del castell va ser construït amb pedres de l'antic castell Sawayama.
Quan va començar l'era Meiji el 1868, molts castells van ser desmantellats, però a petició de l'emperador en persona, el castell Hikone es va mantenir intacte.
Al dia d'avui el castell Hikone és un dels castells originals construïts en tot Japó i va ser designat Tresor Nacional del Japó el 1952.

## Bibliografia

* Benesch, Oleg and Ran Zwigenberg. Japan's Castles: Citadels of Modernity in War and Peace. Cambridge: Cambridge University Press, 2019, p. 374. ISBN 9781108481946.

## Referències

* ↑ Nagahama Castle Arxivat 2016-12-29 a Wayback Machine.

## Enllaços externs

* Hikone castle museum (anglès), (japonès)
# Cheng Sui

* No s'ha de confondre amb Cheng Sui, pintor xinès nascut el 1981.
Cheng Sui (xinès: 程邃; pinyin: Chéng Suì), nascut com a Jiang Fang, conegut també pel nom estilitzat de Muqian i el seu àlies Gou daoren, fou un pintor xinès, escriptor i artista de la talla de segells per a tinta, sota la dinastia Qing. Considerat un home moralment íntegre, va ser a l'anterior dinastia enderrocada (Ming). Va néixer el 1605 Shexian al comtat de She (Anhui) i va morir el 1691. Pertanyia al col·lectiu yimin (un grup dels lletrats). Va destacar com a pintor paisatgista, En les seves pintures es poden observar pinzellades seques i fosques. Les seves obres solen tenir un to melancòlic.

## Notes i referències

* ↑ «Cheng Sui Brief Biography». Arxivat de l'original el 2014-03-03. [Consulta: 10 maig 2018].
* http://www.jsleefellowship.org/forum_2011_joseph_chang_en.php Arxivat 2014-03-10 a Wayback Machine.
* Sobre la pintura Qing: http://www.paintingschinese.com/china-resources/qing-dynasty-paintings.htm
* Sobre l”Escola Xin'an de Pintura”: http://www.huangshantour.com/english/ReadNews.asp?NewsID=118 Arxivat 2014-03-07 a Wayback Machine.

## Bibliografia

* The Asian Collections, Art Gallery of New South Wales (AGNSW), Art Gallery Rd, The Domain 2000.Sydney, Austràlia. 2003, pg.148.

## Enllaços externs

* http://www.huangshantour.com/english/ReadNews.asp?NewsID=1789
* http://www.china-on-site.com/pages/painter/1082.php Arxivat 2014-03-03 a Wayback Machine.
* http://www.artgallery.nsw.gov.au
# Font de Margarit

La Font de Margarit és una font del terme municipal de Castell de Mur, en territori del poble de Cellers, de l'antic municipi de Guàrdia de Tremp.
És a 575 msnm, a la dreta del barranc de la Font de Margarit, al qual dona nom, a la partida de los Brugals, en el sector sud-occidental del terme de Castell de Mur. És a l'oest-sud-oest de Cellers i a l'oest-nord-oest de les Cases de l'Estació, aproximadament a 1,5 km. de tots dos nuclis de població. El Camí de la Font uneix aquesta font amb la del Cambrot i amb el poble de Cellers.
# Premi Francesc Garriga de poesia

El Premi Francesc Garriga de poesia és un guardó de poesia per a poetes inèdits. Creat el 2016, es convoca anualment per les editorials LaBreu, Buc, AdiA i Cafè Central. L'obra guanyadora es publica en la col·lecció Francesc Garriga. El premi porta el nom del poeta sabadellenc Francesc Garriga.

## Premiats

* 2016: Guillem Gavaldà, per Fam bruta
* 2017: Maria Isern, per Sostre de carn
* 2018: Pol Guasch, per Tanta gana
* 2019: desert
* 2020: Joaquim Cano, per Tota flor sense cossiol
* 2021: Raquel Pena, per La breu història dels Estats Units
* 2022: Jèssica Ferrer Escandell, per Som aquí
* 2023: Martí Berlanga, per Quadrupèdia

## Referències

* 1 2 3 4 5 «Premi Francesc Garriga de Poesia 2021». [Consulta: 6 febrer 2021].
* 1 2 Serra, Montserrat «Arriba ‘Fam bruta’, de Guillem Gavaldà, primer premi Francesc Garriga». Vilaweb, 11-12-2016 [Consulta: 6 febrer 2021].
* 1 2 «L’alacantí Joaquim Cano, guanyador del V Premi Francesc Garriga de Poesia a LIBERISLIBER». El garrotxí, 07-10-2020 [Consulta: 6 febrer 2021].
* ↑ Martínez Grimalt, Joan Tomàs. «No hi ha cap història breu». La lectora, 31-05-2022. [Consulta: 18 gener 2023].
* ↑ Escandell, Toni. «L'escriptora Jèssica Ferrer recull el testimoni de la poesia a Eivissa», 11-12-2022. [Consulta: 12 desembre 2022].
# Resolució 518 del Consell de Seguretat de les Nacions Unides

La Resolució 518 del Consell de Seguretat de les Nacions Unides, aprovada per unanimitat el 12 d'agost de 1982, després de recordar les resolucions 508 (1982), 509 (1982), 512 (1982), 513 (1982). 515 (1982), 516 (1982) i 517 (1982), el Consell va tornar a exigir que Israel i totes les altres parts observessin estrictament les resolucions aprovades pel Consell de Seguretat.
La Resolució 518 va continuar demanant l'aixecament immediat de totes les restriccions a la ciutat de Beirut per permetre l'entrada gratuïta a l'assistència humanitària. A continuació, la resolució va demanar al Secretari General de les Nacions Unides que informi de la implementació de la Resolució 518 el més aviat possible.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org